राजनीतिक बदलाव का पूरा होगा सपना
दिशासही सोच नई के संयोजक वरिष्ठ कांग्रेसी नेता देवेंद्र सिंह बबली ने कहा कि उनका संगठन क्षेत्र में राजनीतिक बदलाव की सोच को लेकर चला है तथा उस सोच सपने को पूरा करके ही दम लेंगे। बबली रविवार को अपने बढईखेड़ा निवास पर पत्रकारों से बातचीत कर रहे थे। उन्होंने कहा कि हमने एक अलग राजनीतिक विचारधारा को लेकर यह अभियान शुरू किया है। जिसे पूरा करने में हलके के सभी गांवों शहर में लोग दिल से साथ जुड़े हैं। आज भी जबकि सरकार के कार्यकाल का काफी समय शेष है लेकिन भाजपा के कार्यकर्ता भी उनके साथ कंधे से कंधा मिलाकर चल रहे हैं। बबली ने कहा कि एक जनवरी को बढईखेड़ा में आयोजित किए जाने वाले मधुर मिलन समारोह में कांग्रेस के प्रदेशाध्यक्ष डॉ. अशोक तंवर सहित अनेक दिग्गज नेता पहुंचेंगे।
उन्होंने बताया कि किरण चौधरी ने भी उक्त कार्यक्रम में पहुंचने का आश्वासन दिया है। विनोद बबली, मनेाज बबली, मोंटू अरोड़ा, अनिल, चांदी राम, डॉ. अमरीक, नत्थू राम, गगनदीप, निशांत कामरा आदि मौजूद थे।
अपने निवास पर पत्रकारों से बातचीत करते वरिष्ठ कांग्रेसी नेता देवेंद्र सिंह बबली।
hin_Deva hin_Deva hin_Deva hin_Deva